
Acatistul Sfintei cuvioase Taisia din pustiul Tebaidei, Egipt 
(8 octombrie) 


9 Se 3 a ISP SEE 


Sfintele cuvioase Pelaghia (ţi 457) şi Taisia (ţ 340) (8 octombrie): 

https://www.academia.edu/44385109/Sfintele_cuvioase Pelaghia 457 _%C5%9Fi_Taisia_3 
40_8_octombrie 


https://archive.org/details/sfintele-cuvioase-pelaghia-457-si-taisia 


https://www.slideshare.net/steaemy1/sf-pelaghia-si-taisia 


Materiale despre Sfintele cuvioase Pelaghia şi Taisia: 

https://independent.academia.edu/emystea/Sf-cuv-Pelaghia- % C5%9Fi-Taisia-(8-oct 


https://archive.org/details/(Gsteaemy?query=Pelaghia+ 9 C5%9Fi+Taisia 


https://www.slideshare.net/steaemy 1/search_my_uploads?type=&new=4&q=+Taisia 


Bă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 


Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 


Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 


Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 

facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


2 5 e 


Troparul Sfintei Taisia: Pocăinţa ta fierbinte a fost lăsată pildă cinstită pentru pă- 
rinți, Sfântă Taisia, căci zdrobirea inimii întru umilinţă te-a suit la cetatea celor 
sfinți. Nu uita să ne pomeneşti şi pe noi înaintea feţei lui Hristos, ca să ne învred- 
nicim de sfârşit bun sub razele Soarelui luminos. 


&&& 


Condacul 1 

Celei ce a venit într-o clipă de la viaţa păcătoasă la pocăință şi sfințenie, binecu- 
vântatei Sfintei 'Taisia îi aducem aceste cinstiri. lar tu, sfântă minunată, roagă-te lui 
Dumnezeu pentru noi care te slăvim: Bucură-te, Sfântă Taisia, ajută-ne să ale- 
gem binele şi viața cu Domnul Dumnezeu! 


Icosul 1 

Îngerii din ceruri s-au bucurat văzând întoarcerea ta la Hristos, Sfântă Taisia şi îm- 
preună cu Sfintele din Cer te-au lăudat: 

Bucură-te, că ai ales viaţa în locul pierzării; 

Bucură-te, că ai ales binele în locul păcatului; 

Bucură-te, că ai gândit ca un bătrân înţelept; 

Bucură-te, că ai primit binecuvântarea lui Dumnezeu; 

Bucură-te, că a fost de ajuns o secundă; 

Bucură-te, că în acea secundă te-ai pocăit cu totul; 

Bucură-te, Sfântă Taisia, ajută-ne să alegem binele și viața cu Domnul Dumne- 
zeu! 


Condacul 2 

Născută fiind din mamă cu obiceiuri rele, necurată și fără ruşine, ai învăţat de la ea 
aceleași îndeletniciri păcătoase, Sfântă Taisia, şi aceasta ducându-te într-o casă de 
desfrânare te-a dat în slujba satanei ca să duci la pierire multe suflete, căci nu ştia 
să Îi cânte lui Dumnezeu: Aliluia! 


Icosul 2 

Pretutindeni se dusese veste despre frumusețea ta și mulți îţi aduceau averi pe care 
ți le puneau la picioare, dar Domnul Hristos nu te-a lăsat să te pierzi şi noi ne în- 
chinăm așa: 

Bucură-te, că te-a căutat Viaţa însăși; 

Bucură-te, că Dumnezeu ştia inima ta; 

Bucură-te, că erai rătăcită, dar nu pierdută; 

Bucură-te, că glasul lui Hristos a strigat; 

Bucură-te, că a1 avut urechi bune de auzit; 

Bucură-te, că sufletul tău s-a cutremurat; 

Bucură-te, Sfântă Taisia, ajută-ne să alegem binele și viața cu Domnul Dumne- 
zeu! 


Condacul 3 

Sfântul cuvios Pafnutie, auzind despre viaţa ta, te-a căutat în haine de mirean şi ţi-a 
dat de înţeles că vrea să intre la tine, Sfântă Taisia, iar tu l-ai chemat: "Intră în că- 
mara mea!”, neștiind că în adevăr Îl invitai pe Domnul Hristos a intra în cămara 
inimii tale pentru a-l cânta: Aliluia! 


Icosul 3 

Sfântul Pafnutie ţi-a dat o monedă de aur galben şi ţi-a vorbit: "Oare ai altă cămară 
tăinuită, ca să ne închidem în ea, ca să nu ne ştie nimeni?” căutând locul neştiut de 
păcat din sufletul tău în care să aşeze cuvântul lui Dumnezeu. lar tu i-ai răspuns, 
Sfântă Taisia, că nu există loc ce poate fi tăinuit de Dumnezeu. 

Bucură-te, că Sfântul Pafnutie s-a minunat că ştii de Dumnezeu; 

Bucură-te, că te-a mustrat pentru păcatele tale; 

Bucură-te, că şi conştiinţa ta te apăsa; 

Bucură-te, că ţi-a spus că vei răspunde pentru faptele celor pe care i-ai prihănit; 
Bucură-te, că sămânţa Cuvântului Sfânt a căzut pe pământ fertil; 

Bucură-te, că a rodit însutit; 

Bucură-te, Sfântă Taisia, ajută-ne să alegem binele şi viaţa cu Domnul Dumne- 
zeu! 


Condacul 4 

Auzind despre osânda în gheena focului, te-ai aruncat la picioarele stareţului, Sfân- 
tă Taisia, şi ai plâns cu adâncă durere pentru păcate, cerând mila Domnului care Te 
aştepta: Aliluia! 


Icosul 4 

L-ai rugat pe Sfântul Pafnutie să te aştepte trei ceasuri, timp în care ţi-ai adunat 
toată averea agonisită cu păcatele şi ducând-o în mijlocul cetăţii i-ai dat foc, şi apoi 
te-a întors la părintele cel cuvios care te aștepta. 

Bucură-te, că Sfântul Pafnutie te-a dus la o mănăstire de fecioare; 

Bucură-te, că ai lăsat lumea cu ispitele ei; 

Bucură-te, că dintr-o clipă, ai făcut o veşnicie; 

Bucură-te, că arzându-ţi averea, ai ars şi spinii păcatelor din ea; 

Bucură-te, că Jertfa ta I-a plăcut lui Dumnezeu; 

Bucură-te, că El a primit căinţa ta; 

Bucură-te, Sfântă Taisia, ajută-ne să alegem binele şi viața cu Domnul Dumne- 
zeu! 


Condacul 5 

Părintele cuvios Pafnutie ţi-a rânduit să stai într-o chilie mică unde te-a închis, 
Sfântă Taisia, și pironind uşa de la intrare ţi-a lăsat doar o mică fereastră prin care 
să primeşti puţină pâine şi apă şi l-a slăvit pe Dumnezeu: Aliluia? 


Icosul 5 

Sfântă Taisia, neștiind tu cum se face rugăciunea, Sfântul Pafnutie ţi-a zis aşa: "Tu 
nu eşti vrednică ca să chemi numele Domnului, nici să-ţi ridici mâinile tale spre ce- 
ruri, de vreme ce buzele tale sunt pline de necurăţie şi mâinile tale sunt întinate, ci, 
numai căutând adeseori spre răsărit, să zici: „Dumnezeule, cela ce m-ai zidit, mi- 
luieşte-mă!”. 

Bucură-te, sfințind chilia cu lacrimile tale; 

Bucură-te, luminând inima ta razele Duhului Sfânt; 

Bucură-te, cea întinată care te-ai curățit prin metanul; 

Bucură-te, cea păcătoasă care ai primit iertare prin priveghere; 

Bucură-te, că ziua şi noaptea te găseau în rugăciune; 

Bucură-te, că te hrăneai cu bucuria pocăinţei; 

Bucură-te, Sfântă Taisia, ajută-ne să alegem binele şi viața cu Domnul Dumne- 
zeu! 


Condacul 6 

Ai trăit zăvorâtă astfel timp de trei ani, Sfânta Taisia, şi inima ta se înmuiase de 
strigătul către Dumnezeu: "Miluieşte-mă!”, căci nici o altă rugăciune nu străpunge 
cerul mai grabnic decât aceasta şi nici o altă plângere nu aduce mai grabnic iertarea 
Celui pe care Îl lăudăm: Aliluia! 


Icosul 6 

Dumnezeu, cel ce te-a zidit te-a şi auzit, sfântă binecuvântată, şi glasul tău ca o pri- 
vighetoare se auzea până la tronul Lui, acolo unde mila și iubirea coboară spre su- 
fletul îngenunchiat. 

Bucură-te, că în trei ani ţi-au crescut aripi de înger; 

Bucură-te, că te-ai împodobit cu înfrânarea; 

Bucură-te, că şi mâncare gustai foarte puțină; 

Bucură-te, că trupul tău devenise lăcaş de rugăciune; 

Bucură-te, că în inima ta era foc ce nu se mistuia niciodată; 

Bucură-te, că erai gata să zbori pe culmile cele mai înalte; 

Bucură-te, Sfântă Taisia, ajută-ne să alegem binele și viața cu Domnul Dumne- 
zeu! 


Condacul 7 

Împlinindu-se vremea, Sfântul Pafnutie a vrut să primească încredințare de la 
Dumnezeu că îți iertase păcatele, și s-a dus la Sfântul Antonie cel mare care şi-a 
chemat toți ucenicii şi le-a poruncit să se roage lui Dumnezeu să le descopere voia 
lui pentru tine, Sfântă Taisia, iar tu te bucurai: Aliluia! 


Icosul 7 

Dumnezeu i-a arătat Sfântului Pavel tebeul, unui din ucenicii Sfântului Antonie, 
ceea ce trebuiau să facă pentru tine, Sfântă Taisia, văzând cerurile deshizându-se și 
un pat strălucit cu aşternuturi scumpe, păzit de trei fecioare şi pe care era așezată o 
cunună. 

Bucură-te, că Sfântul Pavel a crezut că cinstea era pentru părintele lui Antonie; 
Bucură-te, că s-a auzit un glas din cer; 

Bucură-te, că vocea 1-a spus că nu pentru Antonie, ci pentru tine, Sfântă Taisia, 
sunt acelea; 

Bucură-te, că Pavel a vestit fraților cu mare bucurie; 

Bucură-te, că era semn că Dumnezeu te-a iertat; 

Bucură-te, că EI îi primeşte pe cei care se pocăiesc cu adevărat; 

Bucură-te, Sfântă Taisia, ajută-ne să alegem binele şi viaţa cu Domnul Dumne- 
zeu! 


Condacul 8 

Sfântul Pafnutie a alergat la mănăstirea de fecioare şi a vrut să te scoată din chilia 
unde erai zăvorâtă, Sfântă Taisia, dar ai plâns rugându-l să te lase acolo să te că- 
iești pentru păcate până la sfârşitul vieţii, că prinsesei rădăcini în zăvorâre şi aripile 
de înger băteau în zborul rugăciunii inimii: Aliluia? 


Icosul 8 

Dar cuviosul Pafnutie ţi-a vestit că Dumnezeu îți iertase păcatele şi te-a scos din 
chilie, iar fecioarele din mănăstire te lăudau: 

Bucură-te, că încă aveai înaintea ochilor păcatele tale; 

Bucură-te, că ai plâns neîncetat; 

Bucură-te, că aşa se cuvine a ne pocăi şi noi; 

Bucură-te, că ne aduci aminte de păcatele uitate; 

Bucură-te, că ne aduci adâncă umilință; 

Bucură-te, că stai alături de cei care caută iertarea lui Hristos; 
Bucură-te, Sfântă Taisia, ajută-ne să alegem binele şi viața cu Domnul Dumne- 
zeu! 


Condacul 9 

Petrecând doar cincisprezece zile în afara chiliei, ai căzut într-o boală şi după trei 
zile ţi-ai dat sufletul şi cu pace te-ai odihnit, sfântă minunată, şi cu darul lui Dum- 
nezeu ai plecat în Cerul mult iubit: Aliluia? 


Icosul 9 

Te-ai mutat din patul durerii în patul din Împărăţia lui Dumnezeu, cel pregătit 
pentru tine, acolo unde te lauzi cu Sfinţii cuvioșşi întru mărire, iar noi te slăvim: 
Bucură-te, că pe mulți ai întrecut în smerenie; 

Bucură-te, că pe podeaua chiliei tale ai lăsat urmele genunchilor tăi; 

Bucură-te, că ai stat zile întregi îngenuncheată la rugăciune; 

Bucură-te, că doar atât ziceai: "Dumnezeule, cela ce m-ai zidit, miluieşte-mă!”. 
Bucură-te, că ne-ai lăsat și nouă această cale de mântuire; 

Bucură-te, că mila lui Hristos este peste toţi cei iubiţi ai Săi; 

Bucură-te, Sfântă Taisia, ajută-ne să alegem binele și viața cu Domnul Dumne- 
zeu! 


Condacul 10 

Dă-ne şi nouă moneda cea de aur galben pe care Sfântul Pafnutie ţi-a dat-o în ziua 
pocăirii tale, Sfântă Taisia, să deschidă cămările ascunse ale sufletului nostru cele 
zăvorâte de ruşine şi de necredinţă, ca să putem să ne curățim de întinăciunea pă- 
catelor necunoscute şi să Îl cinstim pe Dumnezeu: Aliluia! 


Icosul 10 

Te-ai urcat pe crucea răstignirii de bună voie, Sfântă Taisia, urcând dumul spre 
Golgota prin lacrimi de pocăință, şi jertfa ta a fost bine primită de Dumnezeu care 
te-a aşezat cu EI în rândul Sfinţilor, iar noi te lăudăm: 

Bucură-te, că prin rugăciune ţi-ai spălat neamul de păcate; 

Bucură-te, că ai îmbrăţişat cele bune; 

Bucură-te, că ai pribegit pe pământ străin; 

Bucură-te, că de aceea ai stat pe cruce; 

Bucură-te, că de pe cruce ai urcat la Cer; 

Bucură-te, că nu există altă cale de mântuire; 

Bucură-te, Sfântă Taisia, ajută-ne să alegem binele și viața cu Domnul Dumne- 
zeu! 

Condacul 11 
Ai primit cuvintele Sfântului Pafnutie spre izbăvire, omorând pieirea care te înro- 
bise prin patimile trupului şi ale sufletului, și Dumnezeu, ca un iubitor de oameni, a 
făcut batjocura în care ai trăit o pildă de mântuire pentru noi şi îngerii au cântat în 
Cer: Aliluia! 


Icosul 11 

Rugându-te timp de trei ani pe Golgota răstignirii patimilor, cereai mila Domnului 
Hristos ca tâlharul pe cruce: ”Pomenește-mă, Doamne, când vei veni întru Împără- 
ta ta”, şi căzând la picioarele Lui zi de zi, ai înviat sufletește, Sfântă Taisia, iar noi 
ne rugăm: 

Bucură-te, că trăiai doar în metanii; 

Bucură-te, că aveai gândul doar la Dumnezeu; 

Bucură-te, că pereţii chilie îți erau veghetori ai ostenelii; 

Bucură-te, că în zăvorâre ai dobândit Cerul; 

Bucură-te, că păcatele tale au fost iertate; 

Bucură-te, că mijlocești şi pentru noi la Domnul Hristos; 

Bucură-te, Sfântă Taisia, ajută-ne să alegem binele și viața cu Domnul Dumne- 
zeu! 


Condacul 12 

Eşti model de trăire duhovnicească, Sfântă Taisia, cum ai lăsat într-o clipă slujirea 
păcatului şi te-ai arătat vrednică rugătoare, lepâdând viața întinată şi mărturisindu- 
ţi căderea ca să te ridici apoi la înţelepciunea îngerilor care Îi aduc slavă lui Dum- 
nezeu: Aliluia! 


Icosul 12 

Miluieşte-ne, Sfântă Taisia până la sfârşitul veacurilor, când Hristos Domnul va 
veni şi va despărți tâlharii între ei: cei pocăiți vor sta de-a dreapta lui, iar cei învâr- 
toşaţi în păcat se vor duce în adâncul cel mai de jos. Ajută-ne să primim şi noi 
mântuirea şi să te lăudăm: 

Bucură-te, că ne aduci luminarea crucii de la Hristos; 

Bucură-te, că ne dai pocăinţa tâlharului; 

Bucură-te, că ești balsam vindecător pentru mândria cea pierzătoare; 

Bucură-te, că stingi patimile trupeşti; 

Bucură-te, că alungi ispititorii şi situațiile pierzătoare de suflet; 

Bucură-te, că ești apărătoarea călugărilor; 

Bucură-te, că ești călăuza noastră pe drumul Golgotei; 

Bucură-te, Sfântă Taisia, ajută-ne să alegem binele şi viața cu Domnul Dumne- 
zeu! 

Condacul 13 (de 3 ori) 

Sfântă cuvioasă Taisia, monahie și mireasa Domnului Hristos, te rugăm mijloceşte 
pentru noi la Dumnezeu să primim iertare de păcate și apără-ne de ispitele trupeşti 
şi sufleteşti ca mântuiţi să ne bucurăm cu tine în Rai: Aliluia! 


Se zice apoi, iarăşi: 


Icosul 1 

Îngerii din ceruri s-au bucurat văzând întoarcerea ta la Hristos, Sfântă Taisia şi îm- 
preună cu Sfintele din Cer te-au lăudat: 

Bucură-te, că ai ales viaţa în locul pierzării; 

Bucură-te, că ai ales binele în locul păcatului; 

Bucură-te, că ai gândit ca un bătrân înțelept; 

Bucură-te, că ai primit binecuvântarea lui Dumnezeu; 

Bucură-te, că a fost de ajuns o secundă; 

Bucură-te, că în acea secundă te-ai pocăit cu totul; 

Bucură-te, Sfântă Taisia, ajută-ne să alegem binele şi viața cu Domnul Dumne- 
zeu! 


Condacul 1 

Celei ce a venit într-o clipă de la viaţa păcătoasă la pocăință și sfințenie, binecu- 
vântatei Sfintei Taisia îi aducem aceste cinstiri. lar tu, sfântă minunată, roagă-te lui 
Dumnezeu pentru noi care te slăvim: Bucură-te, Sfântă Taisia, ajută-ne să ale- 
gem binele şi viaţa cu Domnul Dumnezeu! 


Apoi, se zice această: 
Rugăciune 


O, Sfântă binecuvântată, cuvioasă maică Taisia ai primit de la Dumnezeu cununa 
adevărului pe care El o pregătește tuturor celor care Il iubesc. Ne închinăm sfâr- 
şitului tău slăvit şi cinstim sfânta ta amintire. 


Te rugăm primește rugăciunile noastre şi roagă-L pe Dumnezeu să ne dea zile bu- 
ne, curate şi liniştite, să ne ierte păcatele şi să ne ajute împotriva vicleniei diavo-lu- 
lui să scăpăm de necazuri, boli, dureri și ispite, să trăim în evlavie şi să fim cinstiți 
a vedea veşnic Împărăţia Sfintei Treimi, să auzim și noi de la Domnul Hristos ca 
tâlharul de pe cruce: "Adevărat grăiesc ţie, astăzi vei fi cu Mine în Rai”. Amin. 

ŞI apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfintei cuvioase Taisia şi ale tuturor Sfin- 
ților, miluieşte-ne şi ne mântuieşte pe noi. Amin! 

Vieţile Sfinţilor - Viaţa cuvioasei Taisia 


În părţile Egiptului era o femeie cu obiceiuri rele, necurată şi fără ruşine. Femeia 
aceea avea o fiică pe care o chema Taisia, pe care a învăţat-o aceleaşi obiceiuri rele 
cu care se îndeletnicea şi ea. Ducând-o pe fiica ei într-o casă de desfrânare, a dat-o 
în slujba Satanei, ca să ducă la pieire multe suflete omeneşti, înşelându-le, cu 
frumuseţea pe care o avea, căci Taisia era foarte frumoasă şi se vestise 
pretudindeni despre frumuseţea feţei sale, încât mulţi, poftind-o, îi aduceau multe 
averi, aur şi argint şi haine scumpe şi luxoase. Înşelând cu atâta deşertăciune pe 
îndrăgostiţii ei, îi aducea acolo şi mulţi îşi pierdeau averea pentru dânsa şi 
ajungeau la sărăcie, iar alţii, bătându-se pentru dânsa, au umplut pragurile casei ei 
de sângele lor. 


luând un galben, a mers la locul unde petrecea Taisia şi văzând-o, i-a dat să 
înțeleagă că vrea să meargă la dânsa. lar ea, luând galbenul, i-a zis: 


Atunci el intrând, a văzut un pat frumos aşternut pe care s-a aşezat şi a zis către 

Iar Taisia i-a zis: 


Taisia, auzind acestea, s-a aruncat l-a picioarele stareţului, cu plângere, zicând: 


lar stareţul, arătându-i locul la care avea să o aştepte, s-a dus. Apoi ea, adunându-şi 
toată averea agonisită cu păcatele ei, a cărei valoare era cam de vreo patruzeci de 
litre de aur, a dus-o în mijlocul cetăţii şi aprinzând un foc şi-a pus toate lucrurile şi 


le-a ars înaintea întregului popor, strigând: 


Și, arzându-şi averea, s-a dus la locul unde o aştepta Pafnutie. Acolo primind-o 
starețul, a dus-o la o mănăstire de fecioare şi a aşezat-o pe Taisia într-o chilie mică. 
Taisia a fos închisă în acea chilie, pironindu-i-se uşa şi i-a fost lăsată numai o 
ferestruică mică prin care i se dădea puţină pâine şi apă. Apoi Taisia l-a întrebat pe 
Sfântul Pafnutie: 

A petrecut Taisia în acea închisoare vreme de trei ani rugându-se lui Dumnezeu aşa 
precum o învățase Pafnutie şi o dată pe zi gusta puţină pâine şi apă. După trei ani, 
milostivindu-se de dânsa, Pafnutie s-a dus la marele Antonie, voind să afle dacă 
Dumnezeu a iertat-o pe Taisia sau nu. Şi mergând la Antonie, starețul i-a povestit 
lui totul despre Taisia, iar Antonie a chemat pe ucenicii săi şi le-a poruncit să se 
închidă fiecare în cămara sa şi să se roage lui Dumnezeu toată noaptea ca să 1 se 
descopere vreunuia dintre ei ceea ce voia pentru Taisia, care se pocăieşte pentru 
greşelile ei. Şi ucenicii au îndeplinit porunca părintelui lor şi au milostivit pe 
Dumnezeu, încât le-a descoperit ceea ce trebuiau să facă pentru Taisia. Această 
descoperire 1-a fost făcută lui Pavel, care era numit de ceilalți prost. 


Acestui Pavel, pe când stătea noaptea la rugăciune, i s-a arătat o vedenie şi a 
văzut cerurile deschizându-se şi acolo a văzut un pat strălucit de mărire, cu 
aşternuturi scumpe, pe care îl păzeau trei fecioare frumoase şi pe patul acela era 
aşezată o cunună. Văzând aceasta, Pavel a zis: "Nu este gătit altuia patul acesta şi 
cununa, decât numai pentru părintele meu Antonie”. Şi a venit către dânsul un 
glas, zicându-i: "Nu părintelui Antonie îi sunt pregătite acestea, ci pentru Taisia, 
care a fost o desfrânată”. Și Pavel, venindu-şi în fire, se gândea la acea vedenie, 
iar a doua zi a spus fericiţilor părinţi Antonie şi Pafnutie, iar aceştia, auzind, au 
prea mărit pe Dumnezeu, care primeşte pe cei ce se pocăiesc cu adevărat. 


Pafnutie s-a pregătit şi s-a dus la mănăstirea de fecioare unde era închisă Taisia şi 
deschizând uşa, a vrut s-o scoată de acolo. lar Taisia se ruga de dânsul, zicând: 


După ieşirea din închisoare, fericita Taisia a petrecut cincisprezece zile şi după 
aceasta a căzut într-o boală în care a zăcut trei zile şi după aceasta şi-a dat sufletul 
ŞI cu pace s-a odihnit, cu darul lui Dumnezeu. Şi s-a mutat din patul durerii în patul 
pe care l-a văzut Sfântul Pavel cel prost, în ceruri, pat care era pregătit pentru ea, 

unde se laudă cu cuvioşii întru mărire şi se bucură întru aşternutul său de veci. Aşa 
ne-a întrecut păcătoasa şi desfrânata întru împărăţia lui Dumnezeu. 


O! de nu ne-am lipsi şi noi, cu rugăciunile ei, de aceeaşi Impărăţie. Amin. 

